**วิธีการกรอกแบบฟอร์ม**

**การขอต่ออายุใบอนุญาตเป็นผู้จำหน่ายสินค้าในที่หรือทางสาธารณะแบบสณ.5**

ผู้ขอต่ออายุใบอนุญาตเป็นผู้จำหน่ายสินค้าในที่หรือทางสาธารณะ กรอกข้อมูลใน **แบบสณ.5**ให้ครบถ้วน เพื่อให้เจ้าหน้าที่ติดต่อแจ้งผลพิจารณาหรือขอข้อมูลเพิ่มเติมจากท่าน

1.**เขียนที่**สถานที่เขียนคำขอต่ออายุใบอนุญาต

2.**วันที่** ระบุวันที่เขียนคำขอต่ออายุใบอนุญาต

3.ข้อมูลของผู้ขอต่ออายุใบอนุญาต

• **ชื่อ-นามสุกล อายุ สัญชาติ และหมายเลขบัตรประจำตัวประชาชน**

**• ที่อยู่&หมายเลขโทรศัพท์**ที่สามารถติดต่อได้

4.ข้อมูลสถานประกอบการ / ที่ตั้งร้าน ที่ขออนุญาตจำหน่ายสินค้าในที่หรือทางสาธารณะ ซึ่งประกอบด้วย

• **ระบุชนิด/ประเภทของสินค้า** (อาหารที่ขอต่ออายุใบอนุญาตจำหน่าย)

• **บริเวณที่จำหน่ายสินค้า** ให้ระบุชื่อจุดผ่อนผันของกรุงเทพมหานคร **ที่ตั้ง** และ**ช่วงเวลา**ที่จำหน่ายสินค้า ของแผงค้าที่ขอต่ออายุใบอนุญาต

• **กรณีมีผู้ช่วยจำหน่ายสินค้า** ให้ระบุ จำนวน และชื่อ-นามสกุล

5.หลักฐาน/เอกสารที่แนบ เพื่อประกอบการพิจารณา ให้ใส่เครื่องหมาย 🗸 ในช่องสี่เหลี่ยม หน้าข้อที่แนบเอกสารไว้เรียบร้อยแล้ว

กรณีเป็นผู้ขอรับใบอนุญาต: .ให้แสดงบัตรประจำตัวประชาชนเท่านั้น

กรณีเป็นผู้ช่วยจำหน่ายสินค้า: ให้สำเนาบัตรประชาชนของผู้ช่วยจำหน่ายสินค้าพร้อมรับรองสำเนาถูกต้อง

🗸1. รูปถ่ายหน้าตรงครึ่งตัว ไม่สวมหมวก ไม่สวมแว่นตาดำขนาด ๑x๑ ๑/๒ นิ้ว ที่ถ่ายไว้ไม่เกินหกสิบวันของผู้ขอรับใบอนุญาตและผู้ช่วยจำหน่ายสินค้า จำนวนคนละ ๓ รูป

🗸2. สำเนาบัตรประจำตัวประชาชนและสำเนาทะเบียนบ้านของผู้ขอรับใบอนุญาตและผู้ช่วยจำหน่ายสินค้า

🗸3. ใบรับรองแพทย์ของผู้ขอรับใบอนุญาตและผู้ช่วยจำหน่ายสินค้า ตามแบบ สณ.๑๑

🗸4. หลักฐานแสดงว่าผู้ขอรับใบอนุญาตและผู้ช่วยจำหน่ายสินค้าผ่านการอบรมหลักสูตรการสุขาภิบาลอาหารที่กรุงเทพมหานครรับรอง (กรณีจำหน่ายสินค้าประเภทอาหาร)

6.ลงชื่อ และลายมือชื่อ ของผู้ขอรับใบอนุญาต